Viborger Samler, 1845-11-15
Kjøbenhavn. Under 8de Novbr. er der fra det kgl. danske Cancelli afgaaet Skrivelse til samtlige Amtmænd, derunder indbefattet de Greven og Friherrer, som have Amtmands=Forretninger, af følgende Jndhold: "Cancelliet har bragt i Erfaring, hvorledes nogle Personer allerede i længere Tid have været virksomme for ad mange forskjellige Veie at bibringe Bondestanden saadanne aabenbart vrange Forestillinger om dens Retsforhold, som kunde føre til Utilfredshed og fremkalde Ønsker og Fordringer, der ikke kunde tilfredsstilles uden Krænkelse af uomtvistelige Eiendomsrettigheder og lovgyldige Contracter, altsaa ikke uden at ryste Grundvolden for enhver Borgers Velfærd og Sikkerhed, Man har hidtil overladt sig til det Haab, at disse Bestræbelser overalt vilde strande paa Bondestandens sunde Sands, dens Agtelse for lovlige Rettigheder, og dens Følelse af den glædelige Fremgang, som den, under retfærdige og for dens Vel omhyggelige Loves Medvirken, har gjort i Velstand, Oplysning og borgerlig Selvstændighed, og som den end yderligere kunde haabe under en rolig Udvikling af Forholdene, hvilken Lovgivningen og Regjeringen, ikke vil undlade fremdeles, som hidtil at fremme. Det har imidlertid paa sine Steder viist sig, at flere Medlemmer af Bondestanden have ladet sig skuffe af falske Forestillinger, og derved forledet sig til at tage Deel i de uretfærdige Fordringer, som støtte sig til samme. Der haves saaledes Exempler paa, at Bønderne paa nogle Godser have, efter foregaaende Aftale, der endog lagde Baand paa den Enkeltes Frihed, indfundet sig hos vedkommende Godseier i Masse, for derved at give deres Begjeringer om Forandring i deres Retsforhold større Eftertryk, ligesom og paa enkelte Godser, samtlige Huusmænd af slette Raadgivere have ladet sig forføre til at udeblive fra det dem paaliggende Arbeide. - Cancelliet paatvivler ikke, at forstandige og veltænkende Mænd ville ved passende Leilighed oplyse Bondestanden om det Grundløse i hine Forestillinger, og det Fordærvelige i at lade sig lede af dem, der søge at bearbeide den i en dertil svarende Retning. J Særdeleshed gjør man Regning paa, at Sogneforstanderne ville benytte deres Jndflydelse paa deres Medborgere af Bondestanden til dette Øiemeed. Men Collegiet finder sig tillige forpligtet til herved at opfordre Øvrigheden til, i fornødent Tilfælde at benytte Lovene og den Samme betroede Myndighed til at hæmme foranførte Uvæsen. J Særdeleshed bør den holde et vaagent Øie med de Personer, der reise omkring for ved forvanskede Fremstillinger af Bondestandens Retsforhold at opægge denne Stand til Begjeringer, der gaae ud paa Jndgreb i velerhvervede Rettigheder, og underkaste saadanne Personers Adfærd i dennes hele Samhæng en noiagtig Undersøgelse, samt lade dem anholde og tiltale, saaledes som deres Forholds Beskaffenhed i Overeensstemmelse med Lov og Anordning hjemler. Og da det har viist sig, at saadanne Bestræbelser fornemmelig have været virksomme gjennem talrige Forsamlinger, hvilke i Almindelighed have været ledede af forberørte omreisende Personer, saa bør herefter ingen Forsamling, der gaaer ud paa at forhandle de tidtomtalte Forhold, finde Sted, med mindre den forhen betimelig er anmeldt for Politimesteren, og dennes Tilladelse dertil erhvervet. Denne Tilladelse bør ikkun meddeles, hvor det efter de opgivne Formaals Beskaffenhed, og med Hensyn til de Personer som skulle tage Deel i Forsamlingen, kan ventes at den vil gaae ud paa en rolig og sindig Overveielse af fælles Anliggender. Men i intet Tilfælde bør nogen, der ikke høre til samme Sognedistrict, stedes til at tage Deel i Forsamlingen. Naar en saadan tillades, haver Politimesteren at vaage over, at ingen, der som meldt dertil er uberettiget, indfinder sig i samme, og at der iøvrigt intet forhandles, der er i Strid med den ovennævnte Forudsætning, hvorunder Tilladelsen er givet. Saafremt der forefalder noget Saadant, haver han at forhindre Fortsættelsen deraf, eller i fornødent Fald aldeles opløse Forsamlingen. Saafremt nogen Forsamling af forberørte Slags holdes uden Politimesterens Tilladelse, eller til anden Tid end af denne Embedsmand tilstedt, eller der iøvrigt maatte vises Ulydighed mod Politimesterens i foranførte Henseender givne befalinger, eller noget andet Løvstridigt eller Utilbørligt maatte begaaes, blive de Skyldige at drage til vedbørligt Ansvar. (Dette Circulaire, der skal tilstilles enhver Poli imester, enhver Sognepræst, ethvert Sogneforstanderskab og læses til Sognestævne, undergaaer en skarp Critik i Fædrelandet.) "Da der – hedder det videre i Circulairet – som Følge af det Foranførte, ikke kan finde nogen Forsamling af det omhandlede Slags Sted i Kjøbstæderne, saa vil dette blive at paasee af Politimestrene i Kjøbstæderne, ligesom de og have at bringe Circulairet til almindelig Kundskab sammesteds. - Cancelliet tvivler ikke paa, at Hr. - - vil lade det være Dem magtpaaliggende, at det Foreskrevne med Alvor og Kraft bliver overholdt i det Dem betroede Amt, og skulde noget derimod stridende Foretagende vise sig, udbeder man sig, at De derom, saavelsom om de i den Anledning trufne Foranstaltninger, uden Ophold meddeler Cancelliet oplysende Underretning. Der er i mange Aar skrevet og arbeidet meget for at faae en Sørgehal indrettet, hvor deels Taler ved Liigbegængelser kunde holdes, og hvor Liig for Begravelsen, kunde henstaae nogen Tid. Medens dette gavnlige Forslag desværre endnu ikke er blevet udført ved noget af Hovedstadens Kirkesognes Begravelsespladse, har Repræsentanterne for det mosaiske Troessamfund heri Staden, paa dets Begravelsesplads paa Nørrebro ladet en saadan rummelig, lys og grundmuret Sørgehal opbygge, hvor Taler skulle holdes ved en given Leilighed, og hvor de mosaiske Liig, der føres fra Hospitalerne eller Sygestuen, foreløbig kunne hensættes indtil Begravelsesdagen.